stanford-oval/wikipedia huggingface dataset:
Numeerinen säänennustaminen
Primitiiviyhtälöt

Fry Richardson kokosi yhtälöryhmän, jota kutsutaan primitiiviyhtälöiksi. Primitiiviyhtälöt ovat:
liikeyhtälö x-suunnassa (itä–länsi)
liikeyhtälö y-suunnassa (pohjois–etelä)
liikeyhtälö z-suunnassa (pystyliikkeet)
termodynamiikan pääsääntö
jatkuvuusyhtälö (tyhjiötä ei synny)
ideaalikaasun tilanyhtälö
Jos merkitään
u itä–länsi-suuntainen nopeus
v pohjois–etelä-suuntainen nopeus
\omega  pystynopeus
T lämpötila
\phi  geopotentiaali
f coriolis eli maan pyörimisen vaikutus
R kaasuvakio
p paine
c_{p} kuivan ilman ominaislämpö
J lämpövuo aikayksikköä kohti massayksikköä kohti
ja oletetaan, että liikutaan niin lyhyitä matkoja, että voidaan unohtaa pallon muoto (liikutaan maan tangenttitasolla), sekä valitaan paine vertikaalikoordinaatiksi, voidaan yhtälöt kirjoittaa:
liikeyhtälöt
hydrostatiikan perusyhtälö
jatkuvuusyhtälö
ja termodynamiikan pääsääntö
Nykyisissä supertietokoneissa pyörivissä malleissa ei käytetä suoraan näitä yhtälöitä vaan niiden johdannaisia. Perusperiaate on kuitenkin sama: esitetään ilmakehä pisteissä, jotka muodostavat tasavälisen hilan (esimerkiksi 50 kilometrin välein). Lasketaan havaintotiedoista ja vanhan ennusteen avulla lähtötila (paine, tuuli, lämpötila ja kosteus) jokaisessa pisteessä. Ratkaistaan yhtälöiden ja naapuripisteiden arvojen avulla muutosnopeus (paineen nousu tai lasku, tuulen kääntyminen tai voimistuminen, jäähtyminen tai lämpeneminen, kuivuminen tai kostuminen) joka  pisteessä. Muutosnopeuksien avulla ratkaistaan uudet arvot esimerkiksi puolen tunnin kuluttua. Lasketaan näistä uudet muutosnopeudet. Toistetaan, kunnes haluttu ennusteen pituus on täynnä.
Primitiiviyhtälöt > Parvi- eli ryväsennusteet

Parvi- eli ryväsennusteissa sovelletaan Monte Carlo -simulaatiota.
Parviennusteet lasketaan varsinaisen ennusteajon jälkeen niin, että muutetaan lähtötilanteen kuvausta hiukan, ja ajetaan ennuste uudelleen. Erilaisista muutoksista ja uudelleenajoista tehdään ryväs, jossa on joitakin kymmeniä jäseniä. Tarkoituksena ei ole löytää oikeaa ennustetta vaan saada ryppään jäsenten käyttäytymistä tutkimalla arvio alkuperäisen ennusteen epävarmuuden siitä osasta, joka johtui lähtötilanteen puutteellisesta kuvaamisesta.
Tunnettuja numeerisia malleja

ECMWF:n malli
HIRLAM-malli
GFS-malli
WRF-malli
HARMONIE
Aiheesta muualla

Ilmatieteen laitos: Säänennustusmallit
Käännös suomeksi
Pater patriae

Pater patriae (lat., isänmaan isä) oli antiikin Roomassa arvonimi, jonka senaatti antoi poikkeuksellisen ansioituneelle kansalaiselle. Sen sai ensimmäisenä Cicero osallisuudestaan Catilinan salaliiton kukistumiseen vuonna 63 eaa. Seuraavaksi sen sai Julius Caesar, joka oli saanut myös ikuisen diktaattorin valtuudet ja tullut näin käytännössä yksinvaltiaaksi. Vuonna 2 eaa. senaatti antoi arvonimen Augustukselle, joka ei kuitenkaan käyttänyt sitä säännöllisesti keisarina. Tämän jälkeen arvonimi annettiin monille keisareille usein pitkän hallintokauden jälkeen, erityisesti jos keisari oli senaatin suuresti arvostama. Kunnianosoituksesta saattoi kieltäytyä ja Suetoniuksen mukaan Nero tekikin näin ensimmäisenä hallintovuonnaan, kun hänelle arvonimeä ensimmäisen kerran tarjottiin.
Luettelo roomalaisista pater patriae -arvonimen haltijoista

Neljää ensimmäistä lukuun ottamatta kaikki arvonimen saaneet olivat keisareita.
| --- | --- |
 Romulus Rooman myyttinen perustaja  Marcus Furius Camillus, 386 eaa.  Cicero, 63 eaa.  Julius Caesar, 45 eaa.  Augustus, 2 eaa.  Caligula, 37 jaa.  Claudius, 42  Nero, 55  Vespasianus, 70  Titus,  79  Domitianus, 81  Nerva, 96  Trajanus, 98 :  Hadrianus, 128  Antoninus Pius, 139  Marcus Aurelius ja Lucius Verus, 166  Commodus, 177  Septimius Severus, 193  Caracalla, 199  Macrinus, 217  Elagabalus, 218  Gordianus III, 238  Probus, 276  Diocletianus, 284  Maximianus, 286  Konstantinus Suuri, 307 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Paama

Paama voi tarkoittaa ainakin seuraavia:
paaman kieli, malajilais-polynesialainen kieli
Paama, saari Vanuatulla
Paamajärvi, järvi Pellossa
Paamajoki, joki Pellossa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paama”, voi hakea sivunnimihaulla, laajalla sivunnimihaulla tai tekstihaulla.
Paternopoli

| Paternopoli |
| --- | --- |
 Paternopoli
 Koordinaatit: 40°58′N, 15°2′E 
Valtio:  Italia
Alue:  Campania
Maakunta:  Avellino
Pinta-ala:  
 – Kokonaispinta-ala:  18,43 km²
Väkiluku (31.12.2017)  (vakinaiset asukkaat):  2 377
 – Väestötiheys:  129 as./km²
 
 www.comune.paternopoli.av.it 
Infobox OKVirheellinen NIMI-arvo: 
Paternopoli on kunta Etelä-Italiassa, Campanian alueella, Avellinon maakunnassa. Kunta sijaitsee Avellinosta 30 kilometriä itään. Paternopolissa on runsaat 2 000 asukasta.
Aiheesta muualla

Kuvia tai muita tiedostoja aiheesta Paternopoli Wikimedia Commonsissa
Avellinon maakunta
Aiello del Sabato | Altavilla Irpina | Andretta | Aquilonia | Ariano Irpino | Atripalda | Avella | Avellino | Bagnoli Irpino | Baiano | Bisaccia | Bonito | Cairano | Calabritto | Calitri | Candida | Caposele | Capriglia Irpina | Carife | Casalbore | Cassano Irpino | Castel Baronia | Castelfranci | Castelvetere sul Calore | Cervinara | Cesinali | Chianche | Chiusano di San Domenico | Contrada | Conza della Campania | Domicella | Flumeri | Fontanarosa | Forino | Frigento | Gesualdo | Greci | Grottaminarda | Grottolella | Guardia Lombardi | Lacedonia | Lapio | Lauro | Lioni | Luogosano | Manocalzati | Marzano di Nola | Melito Irpino | Mercogliano | Mirabella Eclano | Montaguto | Montecalvo Irpino | Montefalcione | Monteforte Irpino | Montefredane | Montefusco | Montella | Montemarano | Montemiletto | Monteverde | Montoro | Morra De Sanctis | Moschiano | Mugnano del Cardinale | Nusco | Ospedaletto d’Alpinolo | Pago del Vallo di Lauro | Parolise | Paternopoli | Petruro Irpino | Pietradefusi | Pietrastornina | Prata di Principato Ultra | Pratola Serra | Quadrelle | Quindici | Rocca San Felice | Roccabascerana | Rotondi | Salza Irpina | San Mango sul Calore | San Martino Valle Caudina | San Michele di Serino | San Nicola Baronia | San Potito Ultra | San Sossio Baronia | Sant’Andrea di Conza | Sant’Angelo a Scala | Sant’Angelo all’Esca | Sant’Angelo dei Lombardi | Santa Lucia di Serino | Santa Paolina | Santo Stefano del Sole | Savignano Irpino | Scampitella | Senerchia | Serino | Sirignano | Solofra | Sorbo Serpico | Sperone | Sturno | Summonte | Taurano | Taurasi | Teora | Torella dei Lombardi | Torre Le Nocelle | Torrioni | Trevico | Tufo | Vallata | Vallesaccarda | Venticano | Villamaina | Villanova del Battista | Volturara Irpina | Zungoli
Paavolaisen katse

| Paavolaisen katse>  Tulkintoja Olavi Paavolaisen kirjoituksista |
| --- | --- |

Kirjailija:  Ritva Hapuli & Kari Immonen & Pekka Niemelä & H. K. Riikonen (toim.)
Kieli:  suomi
Genre:  kirjallisuudentutkimus
Kustantaja:  Avain
Julkaistu:  2012
Ulkoasu:  nidottu
Sivumäärä:  296
ISBN:  978-951-692-938-8
Löydä lisää kirjojaKirjallisuuden teemasivulta
Paavolaisen katse. Tulkintoja Olavi Paavolaisen kirjoituksista on vuonna 2012 ilmestynyt kirjailija Olavi Paavolaisen teoksia käsittelevä artikkelikokoelma. Teoksen ovat toimittaneet Ritva Hapuli, Kari Immonen, Pekka Niemelä ja H. K. Riikonen, ja sen on kustantanut Avain.
Aiheesta muualla

Harri Nordell: Näkijän katse tohtorimikroskoopissa. Turun sanomat 27.10.2012.
Helena Pilke: Ikkunoita aikaan. Agricola 7.3.2013.
Pateros

| Pateros |
| --- | --- |
 vaakuna
 Paterosin sijoittuminen Metro Manilan kartalla
Valtio:  Filippiinit
Hallintoalue:  Pääkaupunkialue
Pinta-ala:  
 – Kokonaispinta-ala:  2,25 km²
Korkeus:  16 m
Väkiluku (2010):  64 147
 – Väestötiheys:  28 510 as./km²
 
 www.pateros.gov.ph 
Infobox OKVirheellinen NIMI-arvo: 
Pateros on kunta Filippiineillä. Se on Filippiinien pääkaupunkialueen Metro Manilan muodostavista kaupungista tai kunnista. Pateros on nykyisin Metro Manilan ainut ilman kaupunkistatusta oleva hallintoyksikkö San Juanin ja Navotasin saadessa kaupunkistatuksen vuonna 2007. Kunnan pinta-ala on 2,25 km², väkiluku on 64 147 asukasta (2010) ja väestötiheys 28 510 as/km².[lähde? ] Kunta on jaettu 10 alueeseen (Barangay). Pateros on Metro Manilan pienin hallintoyksikkö niin pinta-alaltaan kuin väkiluvultaankin.
Aiheesta muualla

Kuvia tai muita tiedostoja aiheesta Pateros Wikimedia Commonsissa
Municipality of Pateros official website (Arkistoitu – Internet Archive)
Paavolaisen paikat

| Paavolaisen paikat Kohtaamisia Olavi Paavolaisen kanssa |
| --- | --- |

Kirjailija:  Henri Terho (toim.)
Kieli:  Suomi
Kustantaja:  Suomalaisen Kirjallisuuden Seura
Julkaistu:  2003
Ulkoasu:  nidottu
Sivumäärä:  258
ISBN:  951-746-528-9
Löydä lisää kirjojaKirjallisuuden teemasivulta
Paavolaisen paikat – Kohtaamisia Olavi Paavolaisen kanssa on Henri Terhon toimittama, vuonna 2003 ilmestynyt kirjailija Olavi Paavolaisen elämää käsittelevä artikkelikokoelma. Teoksen kustantaja on Suomalaisen Kirjallisuuden Seura.
Teos sisältää artikkelit:
Antero Jyränki: Esipuhe
Riitta Pyykkö: Paavolaisten Kivennapa
Kaisa Kurikka: Kauneus tai henki. Paavolaisen Pariisit
Henri Terho: Aamusta iltaan Silon suloissa
Timo Soikkanen: Tila, tunne ja teksti
Harri Raitis: Olisiko reportteri voinut olla myös profeetta? Paavolainen Travemündessä
Timo Toivonen: Natsien puoluepäivien paikat Nürnbergissä. Paavolaisen elämysmatka 2000-luvun näkökulmasta
Marja Tuominen: Dialogeja Bosporin varrella
H. K. Riikonen: Olavi Paavolainen ja Ateena
Kari Immonen: Olavi Paavolainen ja Karjala
Pekka Niemelä: Mikkelin ja Päämajan aika
Martti Lintunen: Olavi Paavolaisen paluu
Ritva Hapuli: Naisten huoneet
Antero Jyränki: Takaisin Ylioppilastalolle.
Aiheesta muualla

Jouko Grönholm: Paavolaisen paikat. Turun Sanomat 17.9.2003.
Otto Lappalainen: Karjalainen kosmopoliitti. Kiiltomato.net 27.10.2003.
Nuoruustango (albumi)

| Nuoruustango Olavi Uusivirta |
| --- | --- | --- |

Studioalbumin tiedot
 Julkaistu: 2003
 Tyylilaji: pop rock
 Kesto: 43.03
 Levy-yhtiö: Universal Music
 Levymerkki: New Spirit
Olavi Uusivirran muut julkaisut
|   | Nuoruustango 2003 | Me ei kuolla koskaan 2005 |
Singlet albumilta Nuoruustango
 ”Raivo härkä” Julkaistu: 2003
Nuoruustango on Olavi Uusivirran esikoisalbumi, joka julkaistiin 2003. Kappale "Raivo härkä" esiintyi mm. Pahat pojat -elokuvassa. Julkaisija oli New Spirit, joka on Universalin tytäryhtiö.
Kappaleet

Jatsikansa tulee – 2.41 (Dave Lindholm -cover)
Ei mitään koskaan ollutkaan – 4.34
Raivo härkä – 4.20
Lapsuuden loppu – 4.32
Lucifer – 4.51
Mikael – 4.16
Sininen huvimaja – 4.39 (feat. Reetaleena)
Jään – 3.16
Viiden pennin Narkissos – 3.49
Musta tulee kuningas – 6.05
Kokoonpano

Olavi Uusivirta – laulu
Matias Kupiainen – kitara
Arvostelut

Soundi:
Aiheesta muualla

discogs.com
Meteli.net
Paamajärvi

| Paamajärvi |
| --- | --- |
 Paamajärvi Paamavaarasta nähtynä.
Valtiot:  Suomi 
Paikkakunta:  Turtola (Pello)
Koordinaatit:  66°38′24″N, 23°57′48″E
Vesistöalue ja valuma-alueen tietoja
Päävesistöalue:  Tornionjoen vesistö
Laskujoki:  Paamajoki
Järvinumero:  67.261.1.001 
Mittaustietoja
Pinnankorkeus:  68 m 
Pinta-ala:  3,93 km² 
 fiPaamajärvi 
Paamajärvi on Lapin läänissä Pellon kunnassa Turtolan kylässä sijaitseva matala ja reheväkasvustoinen järvi. Paamajärvi on Tornionjokeen laskeva pienen valuma-alueen keskusjärvi. Järvi on kauttaaltaan matala; se kuivattiin 1800-luvun lopulla niityiksi ja vesitettiin takaisin 1950-luvulla. Kasvillisuusvyöhykkeet ovat laajoja etenkin järven pohjoispäässä. Alueen linnusto on monipuolinen. Valtakunnallisessa lintuvesien suojeluohjelmassa alue arvioitiin valtakunnallisesti arvokkaaksi kohteeksi.
Paternosterpapu

| Paternosterpapu |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Suku::  Korupavut Abrus
Laji::  precatorius
Kaksiosainen nimi
 Abrus precatorius  L. 
Katso myös
   Paternosterpapu Wikispeciesissä   Paternosterpapu Commonsissa 
Infobox OKNimi-testi OK: 
Abrus precatorius
Paternosterpapu (Abrus precatorius) on tropiikissa kasvava monivuotinen köynnöskasvi, jonka siemeniä käytetään korujen ja rukousnauhojen valmistukseen. Siemenet ovat kovia ja kiiltäviä, väriltään kirkkaanpunaisia ja mustakärkisiä. 
Se kasvaa luonnonvaraisena Intiassa, mutta sitä on levitetty laajasti maailman lämpimille alueille.
Siementen paino on varsin tarkkaan gramman kymmenesosa, joten Intiassa kultasepät käyttävät niitä punnuksina. Siemenet ovat hyvin myrkyllisiä, koska ne sisältävät aitotumallisten solujen proteiinisynteesiä estävää toksiinia nimeltä abriini.
Paternosterpavun juuri ja lehdet sisältävät lakritsihappoa ja sitä on käytetty myös varsinaisesta lakritsikasvista (Glycyrrhiza glabra) tehdyn lakritsin korvikkeena (valelakritsina). Kasvi on myös monipuolinen lääkekasvi, sillä sen eri osia on käytetty eri kulttuureissa monipuolisesti sairauksien ja vaivojen hoitoon.
Aiheesta muualla

Finto, Kassu – Kasvien suomenkieliset nimet: Paternosterpapu (Abrus precatorius)
ITIS: Abrus precatorius (englanniksi)
United States Department of Agriculture (USDA): Abrus precatorius (englanniksi)
Flora of China: Abrus precatorius (englanniksi)
Dr. Duke's Phytochemical and Ethnobotanical Databases: Abrus precatorius[vanhentunut linkki] (englanniksi)
Centre for Agriculture and Biosciences International (CABI): Abrus precatorius (rosary pea) (englanniksi)
Paavola (taajama)

Paavolan Osuusmeijerin entiset tilat.
Paavolan kirkko.
Paavola on Siikajoen kunnassa sijaitseva taajama. Taajama sijaitsee 10 kilometriä kuntakeskuksesta itään seututien 807 ja kantatien 86 risteyskohdassa. Vuoden 2015 lopussa taajaman asukasluku oli 477.
Taajama oli aikaisemmin vuoden 1973 alussa lakkautetun Paavolan kunnan kuntakeskus. Vuosina 1973–2006 taajama kuului Ruukin kuntaan ja vuoden 2007 alusta alkaen Siikajokeen.
Taajamassa sijaitsee muun muassa vuonna 1756 valmistunut puukirkko.
Aiheesta muualla

Paavolan kylä- ja kotiseutuyhdistys (Facebook)
Suomen entisten kuntien (ml. nykyisten kuntien aiemmat) hallinnolliset keskukset
Pariisin ilmailunäyttelyn lento-onnettomuus 1973

| Pariisin ilmailunäyttelyn lento-onnettomuus 1973 |
| --- | --- |
 Onnettomuuskone näytöslennolla päivää ennen onnettomuutta.
Yhteenveto
Päivämäärä:  3. kesäkuuta 1973
Onnettomuustyyppi:  rakenteen ylikuormitus ja hajoaminen
Tapahtumapaikka:  Goussainville, Ranska
 :  49°01′33″N, 002°28′28″E
Lähtöpaikka:  Le Bourget’n lentoasema
Määränpää:  Le Bourget’n lentoasema
Kuolleita:  14 (8 maassa)
Loukkaantuneita:  28 (maassa)
Eloonjääneitä:  0
Lentokone
Konetyyppi:  Tupolev Tu-144S
Lentoyhtiö:  Tupolev
Rekisteritunnus:  СССР-77102
Matkustajia:  0
Miehistöä:  6
Pariisin ilmailunäyttelyn lento-onnettomuus 1973 tapahtui 3. kesäkuuta 1973, kun näytöslennolla olleen Tupolev Tu-144S:n rakenne ylikuormittui ja hajosi ja kone syöksyi maahan Goussainvillessä lähelle Pariisin Le Bourget’n lentoasemaa. Lento oli osa Pariisin ilmailunäyttelyn lentonäytöstä. Maahansyöksyssä kuolivat kaikki kuusi miehistön jäsentä sekä kahdeksan ihmistä Goussainvillessä, ja lisäksi 28 ihmistä loukkaantui. Onnettomuuspaikka oli vain muutaman kilometrin päässä paikasta, johon Air Francen lennolla 4590 ollut Concorde syöksyi vuonna 2000.
Onnettomuuden syystä ei ole täyttä varmuutta. Erään teorian mukaan Tu-144:n miehistö ei tiennyt, että näytöstä oli lähetetty kuvaamaan ranskalainen Mirage-hävittäjä. Väitetään, että Mirage tuli liian lähelle, jolloin Tu-144:n miehistö joutui tekemään väistöliikkeen, joka lopulta johti onnettomuuteen. Toisaalta on myös väitetty onnettomuuden johtuneen siitä, että miehistö yritti tehdä näyttävämmän lennon kuin näytöksessä niin ikään mukana ollut Concorde, mutta teki liikkeitä, joita koneen rakenne ei kestänyt.
Lentokone ja miehistö

Onnettomuuskone oli toinen valmistettu Tupolev Tu-144S (rekisteritunnus СССР-77102, valmistenumero 01-2), ensimmäinen varsinaisen tuotantomallin kone ja kaikkiaan kolmas Tu-144. Se oli lentänyt ensilentonsa 20. maaliskuuta 1972, ja sillä oli ennen onnettomuutta lennetty noin 200 tuntia.
Koneen mukana Pariisissa oli kuusihenkinen miehistö. Miehistöön kuuluivat kapteeni Mihail V. Kozlov perämies Valeri M. Moltšanov, suunnistaja G. N. Baženov, koelento-ohjelman johtaja V. N. Benderov, vanhempi insinööri B. A. Pervuhin ja lentoinsinööri A. I. Dralin. Heistä Kozlov ja Benderov olivat olleet mukana Tu-144:n ensilennolla.
Aiheesta muualla

Kuvia tai muita tiedostoja aiheesta Tupolev Tu-144 Pariisin ilmailunäyttelyssä 1973 Wikimedia Commonsissa
Orlov

Orlov tai Orlova voi tarkoittaa seuraavia:
Orlov (suku)
Henkilöitä

Aleksandr Orlov (1895–1973), Neuvostoliiton turvallisuuspalvelun NKVD:n agentti ja vakooja
Aleksei Fjodorovitš Orlov (1787–1862), venäläinen ruhtinas ja diplomaatti
Aleksei Grigorjevitš Orlov (1737–1808), venäläinen kreivi
Alimžan Orlov (s. 1929), tataaritaustainen venäläinen historioitsija
Anna Orlova (s. 1972), latvialainen ohjaskelkkailija ja poliisi
Anna Orlova-Tšesmenskaja (1785–1848), venäläinen kartanonomistaja, hyväntekijä ja hovineiti
Dmitri Orlov (s. 1991), venäläinen jääkiekkoilija
Dmitri Orlov, Dmitri Moor (1883–1946), neuvostoliittolainen taidegraafikko
Dmitry Orlov (s. 1962), venäläis-yhdysvaltalainen insinööri, kirjailija ja bloginpitäjä
Fjodor Grigorjevitš Orlov (1741–1796), venäläinen kreivi
Grigori Grigorjevitš Orlov (1734–1783), venäläinen kreivi ja kenraali
Janina Orlov (s. 1955), suomenruotsalainen kääntäjä ja yliopistonlehtori
Juri Orlov (1924–2020), venäläis-yhdysvaltalainen ydinfyysikko, ihmisoikeusaktivisti ja neuvostoliittolainen entinen toisinajattelija
Ljubov Orlova (1902–1975), neuvostoliittolainen elokuvanäyttelijä
Mihail Fjodorovitš Orlov (1788–1842), venäläinen kenraalimajuri
Nikolai Aleksejevitš Orlov (1827–1885), venäläinen ruhtinas ja diplomaatti
Nikolai Andrejevitš Orlov (1892–1964), venäläinen pianisti
Nikolai Orlov, venäläinen painija
Pavel Dmitrijevitš Orlov (1904–1989), neuvostoliittolainen diplomaatti
Sergei Orlov (s. 1989), venäläinen jalkapalloilija
Sergei Orlov (1911–1971), venäläinen kuvanveistäjä
Sergei Orlov (1921–1977), venäläinen runoilija ja sotilas
Vappu Orlov (s. 1943)‎, suomalainen kustannustoimittaja ja suomentaja
Vasili Orlov-Denisov (1775–1884), venäläinen kreivi ja ratsuväenkenraali.
Paikkakuntia

Orlov, kaupunki Kirovin alueella Venäjällä
Muita merkityksiä

Orlovravuri, hevosrotu
Orlov, timantti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Orlov”, voi hakea sivunnimihaulla, laajalla sivunnimihaulla tai tekstihaulla.
Paukkuserpentiini

Paukkuserpentiinejä
Paukkuserpentiinit ovat erityisesti juhlissa käytettyjä pienimuotoisia F1-luokkaan kuuluvia ilotulitteita. Ne luovat pamahtavan äänen kun niiden päässä olevasta narusta vedetään. Pamaus johtuu pienestä määrästä räjähdettä. Niistä myös lentää (yleensä eri värisiä) paperinauhoja eli serpentiinejä. Räjähteenä paukkuserpentiineissä käytetään Armstrongin seosta. Käytetty määrä räjähdettä on yleensä 0,002 g tai 0,016 g. Joissain malleissa räjähdepanos on korvattu paineilmalla. Paperinarut eivät ole syttyviä. Suomessa myytäviä pakkauskokoja ovat mm. 6, 7 ja 15 kappaleen paketit.
Paukkuserpentiinejä myydään ympäri vuoden, mutta yleisimmin vapun aikaan. Suomessa paukkuserpentiinien luovutusikäraja on 18 vuotta.
Penningbyn linna

Penningbyn linna
Penningbyn linna on Ruotsissa Norrtäljen kunnassa sijaitseva rakennus. Se on rakennettu todennäköisesti 1400-luvun lopussa ja rakennuttajana toimi Birgitta Torsdotter Bonde. Penningby on yksi harvoista Kustaa Vaasan ajan ruotsalaisista linnoista, jonka on rakentanut yksittäinen ihminen.
Linna on puolustuslinna. Sitä ympäröi englantilainen puisto, jonka rakennutti kreivitär Maria Juliana von Rosen 1800-luvun alussa.
Alkuperäisessä rakennuksessa on ollut kolme kerrosta. Päärakennus on luultavasti ollut kaksoistalo eli kaksi rakennusta sijaitsi vierekkäin pitkät sivut yhdensuuntaisesti. Nykyään linna on erinäköinen, koska tulipalo vuonna 1881 muutti rakennuksen ylimpiä osia. Kahdessa kellarikerroksessa on edelleen jäljellä keskiaikainen pohjaratkaisu.
Aiheesta muualla

Wikimedia Commonsissa on kuvia tai muita tiedostoja aiheesta .
Slottsguiden (ruotsiksi)
Linnan esittely Norrtäljen kunnan sivuilla (Arkistoitu – Internet Archive) (ruotsiksi)
Besöksmål (ruotsiksi)
Paukkunen

Paukkunen on muun muassa seuraavien henkilöiden sukunimi:
Kari Paukkunen (s. 1946), teatterinjohtaja, teatteriohjaaja ja tuottaja
Katri Paukkunen, laulaja
Leo Paukkunen (1921–2006), sosiaalipoliitikko
Markku Paukkunen (s. 1981), jääkiekkoilija
Samu Paukkunen (s. 1977), virkamies, ulko- ja turvallisuuspolitiikan tutkija
Sari Paukkunen (s. 1982/1983), kuntovalmentaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jalkapallon maailmanmestaruuskilpailujen 2010 kokoonpanot

Kuva lohkovaiheen ottelusta Brasilia–Pohjois-Korea.
Tämä sivu esittelee vuoden 2010 MM-kilpailuiden osallistujajoukkueiden kokoonpanot. Joukkueiden kapteenit on merkitty -merkillä.
Kaikki mukana olevat joukkueet nimesivät 23 pelaajaa kokoonpanoonsa. Ennen varsinaisen kokoonpanon ilmoitusta osallistujamaiden tuli tehdä alustavat 30 pelaajan kokoonpanot 11. toukokuuta mennessä. Joukkueiden lopullinen kokoonpano piti olla vahvistettuna viimeistään 1. kesäkuuta mennessä. Loukkaantumisten sattuessa joukkueilla on mahdollisuus korvata pelaaja 24 tuntia ennen ensimmäistä peliään.
Joukkueiden FIFA-ranking on turnauksen avajaishetken mukainen.
Lohko A > Ranska

(*) Lähetettiin kotiin kesken turnauksen kurinpidollisista syistä.
Operaatio Prosperity Guardian

Operaatio Prosperity Guardian (suom. Vaurauden suojelija) on joulukuussa 2023 alkanut kansainvälisen liittouman sotilasoperaatio, jonka tarkoituksena on vastata huthien tekemiin iskuihin laivoja vastaan Punaisenmeren ja Adeninlahden ympäristössä. Huthit tukevat Hamasia ja niiden tarkoitus on ollut häiritä länsimaita, koska ne tukevat Israelia Gazan sodassa.
Tausta

Huthit ovat julistaneet kuolemaa Yhdysvalloille ja Israelille 2000-luvun alusta lähtien. Yhdysvaltojen ja Saudi-Arabian mukaan Iran on antanut hutheille aseellista tukea ja apua operaatioiden suunnittelussa. Suomen Lähi-idän instituutin tutkija Susanne Dahlgrenin mukaan huthit hyökkäyksillään haluavat olla osa Iranin johtamaa Israelian vastaista rintamaa, säilyttääkseen Iranin antaman tuen ja saadakseen kannatusta Jemenissä.
Yhdysvaltain puolustusministeri Lloyd Austin ilmoitti kansainvälisen liittouman muodostamisesta, kun huthit olivat tehneet useita viikkoja iskuja kaupallista merenkulkua vastaan Punaisenmeren ja Adeninlahden ympäristössä. Huthit vastasivat tähän lausunnolla, jonka mukaan he voivat tuhota liittouman laivat, ja sanomalla, että "Punaisestamerestä tulee hautausmaanne".
Turvallisuuden vaarantumisen takia useat varustamot olivat kieltäneet laivojaan kulkemasta alueiden läpi. Alueet ovat maailmantalouden kannalta pullonkauloja, sillä Suezin kanava nopeuttaa huomattavasti Välimeren ja Intian valtameren välillä kulkemista. Koska Suezin kanavaa ei voi käyttää kulkematta kyseisten alueiden läpi, aiheuttaa etenkin rahtilaivojen uudelleenreititys Afrikan ympäri merkittäviä taloushaittoja.
Operaation tehtävä on taata kaupallisten alusten turvallisuus Punaisellamerellä, Bab el Mandebin salmessa ja Adedinlahdella. Liittoumaan kuuluu Yhdysvaltojen lisäksi sen liittolaisia. Ainakin Yhdysvaltalaiset sotalaivat ovat jo ampuneet alas hyökkääviä ohjuksia ja drooneja.